Johan Arneng

Biografi

Johan Arneng er gift med Emmelie. I 2005 gikk Johan og hans samboer Emmelie sin ene nyfødte tvillingsønn bort, noe som forårsaket et lengre sykefravær fra Djurgårdens IF sine kamper. Selv refererte Arneng til denne perioden som den vanskeligste i hans liv. Når Arneng så igjen ble aktiv i Djurgårdens IF, gikk ryktene om at en mulig overgang til andre klubber, for å komme seg vekk fra vanskelighetene, men han bestemte seg for å blir i klubben.
I 2007 fikk Emmelie og Johan sitt andre barn, Melker.

Tidlige år

Arneng begynte å spille fotball i IK Oddevold. Deretter flyttet hele familien Arneng til Värmland og det ble spill i bl.a IFK Sunne. Han gikk deretter på fotball-gymnaset i Degerfors, før han som 18-åring flyttet til italienske Empoli og ble ungdomsproff der.

Raufoss IL

Etter en sesong i Italia, flyttet han høsten 1999 til Norge og spilte så i Raufoss IL. Der spilte han under Børje Andersson, så senere Dag Opjordsmoen og assistenttrener Bjørn Haugen. Sesongen 1999 var Raufoss på trygg grunn i 1. divisjon med en 9.-plass, to poeng fra direkte nedrykk. Sesongen etter ble dette sterkt forbedret og Raufoss endte på en sterk 4.-plass, men hele 12 poeng fra kvalifiseringsplassen. Året etter endte Raufoss igjen høyt oppe i 1. divisjon med en 5.-plass.

Vålerenga

Arneng gikk så til Vålerenga, der han ble frem til februar 2003. Han fikk med seg et cupmesterskap for Oslo-klubben (2002), og han spilte i finalen mot Odd Grenland. Sesongen 2002 endte «'enga» midt på tabellen på en 8.-plass. Arneng spilte 21 eliteseriekamper, derav fire som innbytter og scoret tre mål.

Djurgården

I februar 2003 signerte han for de regjerende svenske mestrene Djurgårdens IF som behøvde en erstatter for Stefan Rehn. Johan Arneng dannet deretter en midtbane sammen med Kim Källström og Andreas "Adde" Johansson i sitt første år, og ble seriemester med 58 poeng, 7 poeng foran Hammarby. I august 2004 skåret Arneng mål mot Juventus FC på Råsunda i Champions League-kvalifiseringens siste runde, der Juventus gikk videre med 6-3 sammenlagt.
Sesongen 2004 ble ingen jubel for Djurgårdens IF og Arneng, det endte med 4.-plass i Allsvenskan hele 11 poeng bak Malmö FF. Trass i familietragedien tidlig på året, så endte 2005 med nok et seriemesterskap for Arneng og Djurgårdens IF, 4 poeng foran IFK Göteborg. 2006 ble en nedtur med en relativ svak 6.-plass i Allsvenskan, og 2007 resulterte i en bronseplass, kun 3 poeng etter seriemestrene.
I sesongene 2003-2006 har Arneng oftest spilt som en av to defensive midtbanespillere i lagets 4-3-3-system. 
I september 2006 gikk det sterke rykter om en overgang til IFK Göteborg, men dette ble det aldri noe av. 
Sesongen 2007 spilte Arneng som ensom defensiv midtbanespiller i lagets nye 4-1-3-2-system. Kontrakten med Djurgårdens IF varte i utgangspunktet ut 2008. I tiden da Djurgårdens IF ble trent av Kjell Jonevret skal Arneng ha kommet i konflikt med han. Senere da, treneren for Djurgårdens IF ble skiftet ut, snakket Arneng i tidningen Expressen om at han oppfattet miljøet under Jonevret sin ledelse som "uprofessjonell".

Aalesund

30. november 2007 ble det kjent at Arneng hadde blitt kjøpt av sunnmørsklubben og han hadde signert en 3-årskontrakt. Han ble der gjenforent med sin tidligere trener fra Djurgårdens IF, Sören Åkeby. Arneng beskrev overgangen tilbake til Norge etter 5 år, som «en härlig utmaning» og senere uttalte han at «Jeg håper jeg kan heve kvaliteten i laget. Forhåpentlig kan vi kjempe om medaljer og cupgull». Lillestrøm SK sin daværende trener Tom Nordlie karakteriserte kjøpet av Arneng som "et meget godt kjøp av AaFK"
I år er Arneng bosman-spiller. Og har antydet at han ikke signerer ny kontrakt med AaFK. Men rykter vil ha det til at han er i forhandlinger med Lillestrøm SK.

Landslagsspill

Etter gullsesongen 2003, fikk han prøve seg på det svenske landslaget i begynnelsen av 2004. Arneng debuterte i landslaget under turnén till Hongkong 2004, der Sverige tapte med 3-0 mot Norge. Arneng var med i diskusjonen om en plass i Lars Lagerbäck sin tropp til VM i Tyskland 2006. Familietragedien da en av hans nyfødte sønner døde, gjorde at Arneng takket nei til spill på landslaget våren 2006.